Comunicarea ofertei, acceptării şi revocării

====               'Art. 1.200. Cod Civil' ====               ''(1) Oferta, acceptarea, precum şi revocarea acestora produc efecte numai din momentul în care ajung la destinatar, chiar dacă acesta nu ia cunoştinţă de ele din motive care nu îi sunt imputabile.  (2) Comunicarea acceptării trebuie făcută prin mijloace cel puţin la fel de rapide ca cele folosite de ofertant, dacă din lege, din acordul părţilor, din practicile statornicite între acestea sau din alte asemenea împrejurări nu rezultă contrariul. ''

Comentariu

Articolul consacra, alaturi de articolul 1186 noua optiune a legiutorului roman si anume, aceea a sistemului receptiei.

Textul articolului impune lamurirea a doua aspecte importante, respectiv domeniul sau de aplicare si posibilitatea partilor unui contract de a deroga de la dispozitiile lui.

In ceea ce priveste domeniul de aplicare se pune intrebarea daca acest sistem este unul general valabil, care se aplica tuturor actelor juridice, inclusiv acelora care asigura executarea contractului sau el se circumscrie doar actelor enumerate in cuprinsul articolului, care, prin definitie, privesc doar momentul incheierii contractului.

Intrebarea prezinta o importanta practica insemnata, intrucat, in cadrul unui contract, de stabilirea momentului la care produc efecte acte de punere in executare a contractului, precum emiterea unei facturi, depinde deznodamantul economic al acelui contract, spre exemplu, stabilirea scadentei de plata si calculul dobanzilor penalizatoare.

In ceea ce ne priveste consideram ca acest principiu este de aplicatie generala, mai ales ca el este intarit si de prevederile articolului 1326 alin.3 C.civ care mentioneaza expres faptul ca "Actul unilateral produce efecte din momentul în care ajunge la destinatar, chiar dacă acesta nu a luat cunoştinţă de aceasta din motive care nu îi sunt imputabile". Cum factura este un act unilateral, potrivit articolului 1324 C.civ, este clar faptul ca acesteia i se aplica sistemul receptiei.

Referitor la aspectul derogarii de la prevederile articolului prin conventia partilor consideram ca aceasta este posibila in virtutea principiului libertatii de a contracta, consacrat de art.1169 C.civ. si a faptului ca acesta norma nu are un caracter imperativ, ci unul dispozitiv, ea aparand, mai degraba, interesele private ale partilor decat cel general, public.